મોટા પરિવારોમાં અથવા જે ઘરમાં એક સાથે બે કરતા વધારે પેઢી રહે છે. એમની વચ્ચે વૈચારિક મતભેદ હોવા સ્વાભાવિક છે. અલગ-અલગ કાર્યક્ષેત્ર, વિવિધ મિત્ર મંડળ અને વ્યવહારમાં વિભિન્નતા સંબંધોમાં ધીરે-ધીરે વિપરીત અસર કરે છે. બાપદાદાની મિલકત, કમાણીની સરખામણી, જવાબદારીઓ અને નિયંત્રણની ખામી આ બધું ભેગું થવાથી સંબંધોમાં તિરાડ પડવા લાગે છે. એવામાં ઘરના વડીલોનો હસ્તક્ષેપ આવશ્યક બની જાય છે. ઘરના મોટા અને વડીલોનું કામ છે કે બંને પક્ષો વચ્ચે સમાધાનની સાથો-સાથ નિષ્પક્ષ રીતે સંતોષની ભાવના ઉભી કરવી. જે પરિવારમાં આવા સમજુ વડીલો ન હોય તે ઘરની સ્થિતી ઘણી તણાવ-યુક્ત અને નાજુક હોય છે.